Diari Oficial de la Generalitat Valenciana


Sumari del DOGV 502, del 09-01-1987 (1987/800514)

DECRET 162/1986, de 22 de desembre, del Consell de la Generalitat Valenciana, pel qual és regula la formulació del Pla de Ports i Instal.lacions Nàutico-Esportives de la Comunitat Valenciana.
-----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/12/22/162**

### Versions

 30/01/1987 - Actualitat  Text inicial: 09/01/1987 - 29/01/1987 

### Dades del document

Número de DOGV
:   502

Data del DOGV
:   09-01-1987

Secció del DOGV
:   DISPOSICIONS GENERALS

Número del document
:   1987/800514


Data del document
:   22-12-1986

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Correcció d'errades

Anàlisi jurídica

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 30.01.1987**

**Decret 162/1986, de 22 de desembre, del Consell de la Generalitat Valenciana, pel qual es regula la formulació del Pla de Ports i Instal·lacions Nàutico-Esportives de la Comunitat Valenciana.**

**[(DOCV núm. 502 de 09.01.1987)](http://www.docv.gva.es/datos/1987/01/09/pdf/1987_800514.pdf) Ref. 0034/1987**

L'article 31.15 de l'Estatut d'Autonomia atribueix a la Generalitat Valenciana competència exclusiva en matèria de ports que no siguen d'interès general. Aquests ports van ser transferits per Reial Decret 3059/1982, de 24 de juliol.

Amb l'ostentació doncs per la Generalitat Valenciana de competència exclusiva en la matèria, és intenció de la Conselleria d'Obres Públiques, Urbanisme i Transports -Departament que té assignat l'exercici de l'esmentada competència- la redacció d'un Pla de Ports Esportius de la Comunitat Valenciana, que establesca uns criteris bàsics que objectiven les facultats discrecionals que la Llei atorga a la Generalitat Valenciana, reforçant la seguretat jurídica dels sol·licitants, que servesca de guia a l'Administració en la tramitació de les sol·licituds i així mateix proporcione un conjunt de mesures que concilien la promoció de les instal·lacions nàutico-esportives, amb el respecte al medi ambient i els criteris generals d'ordenació del territori de la Comunitat Valenciana.

Malgrat ésser idèntics els principis generals que s'apliquen en la tramitació de sol·licituds a aquells que van a inspirar la redacció del Pla, la decisió de procedir a la seua redacció obri un període transitori en què no cal adaptar decisions que pogueren hipotecar-ne la viabilitat, per la qual cosa s'estableixen les mesures necessàries per a tractar les distintes situacions en que es troben les sol·licituds ja presentades o que es pogueren presentar.

Així mateix, s'estableix la naturalesa del Pla i el procediment per a la seua tramitació.

En atenció d'aquests motius, a proposta del Conseller d'Obres Públiques, Urbanisme i Transports i amb la deliberació prèvia del Consell en la reunió celebrada el dia 22 de desembre de 1986,

DECRETE:

**Article primer**

En el termini de dotze mesos a partir de la publicació d'aquest Decret, la Conselleria d'Obres Públiques, Urbanisme i Transports redactarà el Pla de Ports i Instal·lacions Nàutico-Esportives de la Comunitat Valenciana.

**Article segon**

El Pla tindrà caràcter de Pla Especial dels prevists en l'article 17 de la Llei sobre Règim del Sòl i Ordenació Urbana, el text refós de la qual fou aprovat per Reial Decret 1346/1976, de 9 d'abril.

El Pla serà aprovat inicialment pel Conseller d'Obres Públiques, Urbanisme i Transports i sotmès durant el terme d'un mes a informació pública. Es sol·licitaran els informes dels Organismes Oficials que resulten afectats i que, com a mínim, seran els prevists en l'article vint del Reglament per a l'execució de la Llei de Ports Esportius.

Una vegada aprovat provisionalment pel Conseller d'Obres Públiques, Urbanisme i Transports, després de les modificacions que deriven del procés d'informació pública, el Pla s'elevarà al Consell de la Generalitat Valenciana per a l'aprovació definitiva.

**Article tercer**

El Pla s'haurà d'ajustar als principis generals següents:

1. Protecció del medi ambient coster.

2. Coordinació amb el planejament urbanístic local o supramunicipal.

3. Viabilitat econòmica de la construcció i explotació de les instal·lacions.

4. Aprofitament òptim de les noves localitzacions i de les instal·lacions existents.

5. Garantia del caràcter de servei públic de les instal·lacions.

6. No se cediran en propietat terrenys guanyats al mar.

**Article quart**

Constitueixen els objectius genèrics del Pla els següents:

1. Definició de l'esquema espacial dels Ports i les Instal·lacions Nàutico-Esportives, excloent-hi les zones que pels seus alts valors ecològics, paisatgístics o ambientals, o per coherència amb el planejament urbanístic hagen de quedar protegits.

2. Establir la classificació de les instal·lacions, les condicions i les característiques de llur explotació i proposar les actuacions del sector públic necessàries per a la cobertura d'aquests objectius.

3. Proposar els instruments normatius per al desenvolupament del Pla i per a complementar, substituir o suplir la legislació la qual siga d'aplicació.

DISPOSICIONS TRANSITÒRIES

**Primera**

La tramitació de sol·licituds de noves instal·lacions que s'hagen presentat amb anterioritat a la promulgació d'aquest Decret s'ajustaran a les normes següents:

a) La tramitació de sol·licituds de ports la construcció dels quals haja estat considerada favorable, d'acord amb l'article vint-i-u del Reglament per a l'execució de la Llei 55/1969, de 26 d'abril, sobre Ports Esportius, continuarà fins a la submissió de condicions al Concessionari, que no podrà realitzar-se fins que no estiga aprovat provisionalment el Pla.

b) La tramitació de sol·licituds d'acord amb la mateixa Llei que no hagen obtingut l'estimació favorable en la data d'entrada en vigor d'aquest Decret, continuarà fins a la realització de l'informe previ a tal Resolució, que no podrà efectuar-se fins que s'aprove provisionalment el Pla.

c) A les sol·licituds que es trameten d'acord amb la Llei de Costes, se'ls aplicarà l'establert en l'apartat a) d'aquest article.

**Segona**

Es podrà continuar i finalitzar la tramitació i resoldre sobre les sol·licituds ja presentades, que facen referència a:

a) Projectes reformats d'obres, d'ampliació, o millora de Ports i Instal·lacions ja autoritzades. ****[1]****

b) Projectes de noves instal·lacions en l'interior dels Ports de la Generalitat Valenciana.

**Tercera**

Durant el període de redacció i tramitació del Pla no s'acceptaran a tràmit les sol·licituds de noves instal·lacions o d'ampliació de les existents que es presenten amb posterioritat a la publicació d'aquest Decret.

DISPOSICIONS FINALS

**Primera**

Es facultat el Conseller d'Obres Públiques, Urbanisme i Transports per a dictar totes les disposicions que calguen per al desenvolupament d'aquest Decret.

**Segona**

Aquest Decret entrarà en vigor el mateix dia de la publicació en el Diari Oficial de la Generalitat Valenciana.

València, 22 de desembre de 1986.

El President de la Generalitat

JOAN LERMA I BLASCO

El Conseller d'Obres Públiques, Urbanisme i Transports,

RAFAEL BLASCO I CASTANY

 

---

****[1]****Apartat rectificat per la **[Correcció d'errades](http://www.docv.gva.es/index.php?id=26&sig=0120/1987)** publicada en el DOCV núm. 516 de 30.01.1987. Ref. Base de Dades 0120/1987.


Còpia Permalink ELI